မြစ်ကျိုးအင်း: တစ် ကိုး ကင်း\nတစ် ကိုး ကင်း\nတစ်ချို့သောသူတွေအတွက် ကျောင်းသားဘဝမှာ အမှတ်ရစရာတွေ အများကြီး ရှိခဲ့ကြမယ်။ ထူးထူးခြားခြား အဖြစ်အပျက်လေးတွေမို့လို့ အမြဲတမ်း မှတ်မိနိင်တာ ရှိသလို တချို့အဖြစ်လေးတွေက အကြောင်းတခုခု တိုက်ဆိုင်မှ ပြန်သတိရပြီး ပြုံးမိတာတွေလည်း ရှိတတ်တယ် မဟုတ်လား။ သေချာတာတော့ ကျောင်းသားဘဝက ကြည်နူးဖွယ်ရာလေးတွေ ပြန်တွေးဖြစ်ရင် စိတ်တွေက နုပျိုသွားတတ်ကြတယ်။ အမှတ်တရ အဖြစ်အပျက် တခုခုကို သူငယ်ချင်း တယောက်ယောက်နဲ့သာ ထိုင်ပြောခွင့် ရခဲ့ရင် အဲဒီစကားဝိုင်းက အင်မတန် သွက်လက်နေတော့တာပါပဲ။ ကိုယ်မေ့နေတာတွေ သူကအစဖော်ပေး ၊ သူပြောလို့ လိုတာတွေကို ကိုယ်က ဖြည့်ပေးနဲ့ ငယ်ဘဝကို ပုံပေါ်သထက် ပုံပေါ်အောင် ရုပ်လုံးဖော်ရင်း ငယ်မူပြန်ဖြစ်ကြမယ်လေ။ အဲဒီလိုလေး ပြောလိုက်ရတာကိုက တငြိမ့်ငြိမ့်ဖြစ်စေတဲ့ ရသလေးပဲ မဟုတ်လား။ ပြန်မရနိင်တဲ့ ဘဝတခုကို အရိပ်အယောင်လေး နဲ့ ရသလောက် တည်ဆောက်ကြည့်တာပဲ မဟုတ်လား။\nမကြာသေးခင်တရက်က သူငယ်ချင်းတယောက်က Gmail အကောင့်အသစ်လေးတခု Add လာပြီး ငါ မေးလ် လိပ်စာအသစ်ပြောင်းထားတယ်တဲ့ ဆိုပြီး ပြောလာတယ် ။ ဒါနဲ့ သူ့ Gmail အကောင့်နာမည်လေးကို ဖတ်ကြည့်ပြီး ကျနော်ပြုံးလိုက်မိတယ်။ အဲဒီမှာပဲ ကျနော့်ရဲ့ ကျောင်းသားဘဝက အဖြစ်အပျက်လေးတခုကို ချက်ချင်းပြန် သတိရမိတော့တာပါပဲ။ ထူးထူးခြားခြား အဖြစ်အပျက်မဟုတ်ပေမယ့် သူငယ်ချင်းတွေနဲ့ ရယ်ရယ်မောမော ပြန်ပြောဖြစ်ခဲ့တဲ့ အဖြစ်လေးဆိုတော့ တယောက်ယောက်ကို ပြောပြချင်တာနဲ့ပဲ blog ပေါ်မှာ ဖွလိုက်မိပြီ။\nကျနော်တို့ ကိုးတန်းကျောင်းသား ဘဝက အတန်းထဲကို ကျောင်းသူ အသစ်လေးတယောက် ရောက်လာခဲ့တယ်။ သိပ်အချောကြီး မဟုတ်ပေမယ့် ဆံပင် အရှည်လေးနဲ့ ဆိုတော့ ကြည့်ကောင်းတယ် ပြောရမှာပါပဲ။ ကိုးတန်းရောက်နေတာရယ် ကျောင်းသူအသစ် ဆိုတာရယ်ကြောင့် သူ့ကို ကျနော်တို့ အဖွဲ့က စကြနောက်ကြတယ်။ သူအတန်းထဲ ရောက်လာပြီး ပထမဆုံး စာသင်ချိန်မှာပဲ သူ့ရဲ့နာမည်ကို သိလာတယ်။ သူ့နာမည်က ခင်လေးစိုး တဲ့။ ကျနော်တို့ကလည်း ထုံစံအတိုင်း သူ့ကို နာမည်ဝှက်တခု ပေးလိုက်ကြတယ်။ သိပ်ခက်ခက်ကြီးတော့ မဟုတ်ပါဘူး။ ခင်လေးစိုး ဆိုတော့ ခွန်လေးကိုး (၇၄၉) လို့ နာမည်ဝှက် ပေးလိုက်တယ်။ ဒီလိုနဲ့သူ့နာမည်က ကျနော်တို့ အဖွဲ့ထဲမှာ ခွန်လေးကိုး ဖြစ်လာတော့တယ်။\nသူ့အကြောင်းပြောရင် ခွန်လေးကိုး လို့ သုံးပြီးပြောဖြစ်သလို သူ့ကိုလည်း မသိမသာနဲ့ ခွန်လေးကိုး လို့ပြောပြီး စဖြစ်တယ်။ ကျနော်တို့က နာမည်ပြောင် နာမည်ဝှက်ပေးတဲ့နေရာမှာ တော်တော်လေးကို ပေါက်ပေါက်ရှာရှာ အထိပေးခဲ့ဖူးတယ်။ နမူနာတခုပြောရရင် မရင့်ကျက်သေးတဲ့ လူငယ်ဘဝမှာ မှာ မိန်းခလေးတွေရဲ့ ခန္ဓာကိုယ် အချိုးအစားနဲ့ ပါတ်သတ်ပြီး နာမည်ဝှက်တွေ ပေးခဲ့ကြတယ်။ ဘယ်အပိုင်းဆိုရင် မာန ၊ ဘယ်အပိုင်းဆိုရင် အတ္တ ဆိုပြီး အချင်းချင်း နာမည်ဝှက် ပေးထားတယ်။ ဒီတော့ ကောင်မလေးတွေ အရှေ့က ဖြတ်သွားတာနဲ့ ဒီကောင်မလေးကတော့ အတ္တမရှိရှာဘူး ဒီ အလန်းလေးကတော့ မာနကြီး တခွဲသားနဲ့ပါလား ဆိုပြီး လ္ဘက်ရည်ဆိုင်ရဲ့ စကားဝိုင်းမှာ မာနတွေ အတ္တတွေ ပလူပျံခဲ့ဖူးတယ်။ ဒါကငယ်စဉ်က ကလေးအထာလေးတွေပါ။ မဟုတ်တရုတ်စာတွေ ရေးတယ် မထင်စေချင်ပါဘူး လူငယ်ဘဝ ဖြတ်သန်း ခဲ့တာလေးကို ပြန်ပြောပြတဲ့ သဘောမျိုးပါပဲ။ ၉ တန်း ကျောင်းသားဘဝကို ပြန်ဆက်ရရင် ခင်လေးစိုးကို ခွန်လေးကိုးလို့ ခေါ်တာကြာလာတော့ သူလည်း မိန်းခလေးတို့ရဲ့ မွေးရာပါ ပညာရပ်အရ သူကို ပြောနေတယ် ဆိုတာ သိလာတော့တာပါပဲ။\nကျနော်တို့ အခန်းထဲမှာက စာသင်ခုံတွေကို နှစ်တန်းယှဉ်ပြီး ထားတယ်။ မြင်လွယ်အောင် ပြောရရင် မိန်းခလေးက တဖက် ယောကျာင်္းလေးက တဖက်ပုံစံမျိုးပေါ့။ ခွန်လေးကိုးနဲ့ ကျွန်တော်နဲ့က လမ်းလေးပဲခြားပြီး ဘေးချင်းယှဉ်လျှက် ထိုင်ဖြစ်တယ်။ ဒီတော့ ဂွင် ကြုံတိုင်း မထိတထိ စနောက်တော့တာပေါ့။ ဂွင်မကြုံလည်း ဂွင်ဆင်ပြီး နောက်တာပါပဲ။ ပြဿနာ တက်လောက်အောင် တော့ မနောက်ဖြစ်ဘူး။ ပြဿနာ တက်ရင် လွတ်လမ်းရှိမယ့် အထာလေးတွေနဲ့ပဲ နောက်ဖြစ်တာ များပါတယ်။ ဒီလိုနဲ့ တနေ့ကျတော့ ဆရာမ,မ၀င်လာခင် အချိန်လေးမှာ ကျနော်က သူ့ကို ဟိတ် လို့ အသံပေးတော့ သူလှည့်ကြည့်လာတယ်။ အဲဒီတော့မှ စိတ်မကောင်းတဲ့ မျက်နာ ပုံစံဖမ်းပြီး\n"ခွန်လေးကိုးရေ ငါနင့်ကို စိတ်မကောင်းစရာ ပြောရအုံးမယ်ဟ ငါညကလေ တညလုံး သေသေချာချာ စဉ်းစားပြီး ဆုံးဖြတ်ဖြစ်တယ်။ တကယ်တော့ ငါကနင့်ကို ပေါင်းချင်ပါတယ်ဟာ ဒါပေမယ့် နင်က ဘယ်လိုပေါင်းပေါင်း 'ဘူ' ပဲဖြစ်နေတယ်၊ ဒါနဲ့ ငါလည်းနောက်ဆုတ်ဖို့ ဆုံးဖြတ်လိုက်ရတော့တယ်။ အမြဲတမ်း ဘူ နေမှတော့ ငါလည်း မပေါင်းချင်ဘူးလေ ဒါကို နင်နားလည်ပေးပါဟာ"\nဆိုပြီးရုပ်တည်နဲ့ ပြောလိုက်တော့ ခွန်လေးကိုး တော်တော် စိတ်ဆိုးသွားပါလေရော။ တောက် တချက်ခေါက်ပြီး အေး နင်တွေ့မယ်ဆိုပြီး ကြိမ်းတယ်။ ဘေးကသူငယ်ချင်းကတော့ တခွီခွီနဲ့ ရယ်နေတော့တာပဲ။ ဆရာမလည်း အတန်းထဲဝင်လာရော သူက ဆရာမခုံဆီကို ငေါက်ခနဲ ထသွားတော့တယ်။ သူက မိန်းခလေးပီပီ သွားတိုင်ပြီ ဆိုတော့ ကျွန်တော်လည်း ယောကျာင်္းလေးပီပီ ပြေးပေါက်ရှာကြည့်ပေမယ့် ထိုင်နေတာက အခန်းရဲ့ အလယ်လောက်မှာဆိုတော့ ဘာမှလုပ်လို့ မရတော့ဘူး။ သူထသွားပြီးမကြာပါဘူး ဆရာမက ကျနော့်ကို လှမ်းခေါ်တော့တာပါပဲ။ ရှောင်မရတာနဲ့ ဆရာမဆီ သွားတော့ ခွန်လေးကိုးက ဆရာမ အားကိုးနဲ့ မို့လို့လားတော့ မသိဘူး တရှုံ့ရှုံ့နဲ့ ငိုတောင်ငိုနေပြီ။ ဒီလောက်လေး နောက်မိရုံနဲ့ သူငိုပြီဆိုတော့ ဒါ အမှုမကြီး ကြီးအောင် လုပ်တာလို့ပဲထင်မိတယ်။ ဒီတော့ ကျနော်လည်း ရသလောက်တော့ ပြန်သရုပ်ဆောင် ရပြီပေါ့။\nအတန်းထဲကလည်း ဘာဖြစ်မှန်းမသိတော့ စိတ်ဝင်တစားနဲ့ ဝိုင်းကြည့်နေကြတယ်။ ကျနော်ကပဲစပြီး ဆရာမ ကျနော့်ကို ခေါ်လား လို့အရင်မေးလိုက်တော့ ဆရာမက နင် သူ့ကိုအမြဲတမ်း စ နေတယ်လို့ သူလာတိုင်တယ် အဲဒါဟုတ်လား တဲ့မေးတာနဲ့ ကျနော့်ရဲ့ သရုပ်ဆောင်ခန်းတွေ ပြန်လွှတ်ရတော့တာပေါ့။\n"သူကသာ နောက်တယ် ထင်တာပါ ကျနော်က သူ့ကို သချာင်္ သဘောတရား ရှင်းပြနေတာပါ ၊ ခွန်ရယ် လေးရယ် ကိုးရယ် ပေါင်းရင် ဘူ ရကြောင်းပြောပြနေတာပါ။ ဟုတ်မဟုတ် သူ့ပဲ မေးကြည့်ပါ ဆရာမ "\nဆိုပြီးသူ့ဘက်ကို ပြဿနာရဲ့ မျှားဦးပြန်လှည့် ပေးလိုက်တယ်။ ဒီတော့ ဆရာမက သမီးကို ဘယ်လိုနောက်လဲပြောပြ ဆိုပြီးမေးတော့ သူက ကြိတ်ငိုနေတယ် အတန်းရှေ့ကို မထွက်စဖူး ထွက်ရတာရယ် တတန်းလုံး ဝိုင်းကြည့်နေတာရယ်ကြောင့်နဲ့ တူပါရဲ့ သူဘာမှမပြောဘူး။ ဒီနေရာမှာ ကိုယ်တွေက အရည်ထူနေပြီဆိုတော့ တပန်းသာ တယ်ပြောရမယ်။\nဆရာမလည်း ဒီပွဲက အီလည်လည်နဲ့ အချိန်ကုန် နိင်တာကို အကဲခတ်မိသွားတယ်နဲ့ တူပါရဲ့။ ' ကဲကဲ နင်ကလည်း သူများမကြိုက်တာမျိုး မပြောမိစေနဲ့ ကိုယ့်အတန်းထဲက မိန်းခလေး သူများလာနောက်ရင်တောင် ကာကွယ်ပေးရမှာ' ဘာညာနဲ့ မိန့်ခွန်းနည်းနည်း ချွေတာပေါ့။ ကျနော်လည်း ခေါင်းတငြိမ့်ငြိမ့်နဲ့ ဟုတ်တယ်ဆရာမ ကျနော် သဘောပေါက်ပါတယ် ဆိုပြီးအလိုက်သင့်လေး ပြန်ပြောပေးလိုက်တာနဲ့ ပွဲပြီးသွားတော့တယ် ပြောရမယ်။ ဒီလိုနဲ့ ကိုယ့်နေရာ ကိုယ်ပြန်လာကြတယ်။ စာသင်နေချိန်မှာလည်း ကျနော်က ပါးစပ်ကို လက်ဝါးလေး အုပ်ပြီး ကြိတ်ရယ်တဲ့ ပုံစံ လုပ်ပြနေတော့ ခွန်လေးကိုး မျက်နာ စူပုပ်နေတော့တယ်။ အဲဒီလိုနဲ့ စာသင်ချိန်ပြီးလို့ ဆရာမလည်း ထွက်သွားရော ခွန်လေးကိုးက ကျွန်တော်ကို ရန်တွေ့ပါလေရော။\n"နင်တော်တော် လိမ်တတ်တာပဲ၊ ကိုယ့်အပြစ်ကိုယ်ဝန်မခံ ရဲတဲ့ကောင် " တဲ့\nကျနော်ကလည်း ရုပ်တည်နဲ့ 'အေး ငါက ဘီလူးခေါင်း ဆောင်းထားတဲ့ မင်းသားဆိုတာ နင်အခုတော့သိပြီ မဟုတ်လား' လို့ အတည်ပေါက်နဲ့ နောက်လိုက်တော့ သူ့အတွက် ပြောကွက်ရပြီထင်ပြီး ဆင်ထားတဲ့ ထောင်ချောက်ထဲ ဝင်လာတော့တာပါပဲ။\n" အေး ဟုတ်တယ် နင်က ဘီလူးခေါင်းနဲ့မင်းသား "\nဆိုပြီး ချက်ချင်းလိုက်ပြောသေးတယ်။ ပြောပြီးမှ ခံလိုက်ရပြီ ဆိုတာကို သိသွားပေမယ့် နင်နော်လို့ပြောပြီး မျက်နာမှာ ရယ်ချင်စိတ်တွေ မဖုံးနိင်တဲ့ပုံနဲ့ လှည့်ထွက် သွားတော့တယ်။ သူလည်းနဲနဲတော့ ထိသွားပြီဆိုတာ မှန်းလို့ရတယ်။ တကယ်ဆိုရင် ဒီနေရာက လမ်းခွဲပါပဲ၊ အတည်လေးတွေပြောပြီး အီစီကလီ လုပ်မလား ဒါမှမဟုတ် အရင်လိုပဲ ဆက်နောက်မလား ရွေးယုံပဲလေ ။ အဲဒီတုန်းကတော့ ဆက်ပြီးစနောက်မယ့် လမ်းကြောင်းပဲ ရွေးလိုက်မိတယ်။ ငယ်သေးတာကိုးးးး :) ။ နေ့လည်မုန့်စားဆင်းတော့ ကျနော်က နင် မင်းသားလေးနဲ့ တွဲကချင်ရင်ပြောနော်လို့ စဖြစ်အောင် စလိုက်သေးတယ်။ နောက်နေ့တွေရောက်တော့ သူဘက်က ဗျူဟာပြောင်း လိုက်ပုံရတယ်။ သူဝယ်လာတဲ့ မုန့်တွေကို စားပါအုံး ဆိုပြီးကျွေးနေသေးတယ်။ ချော့ပေါင်းမယ် ဆိုတဲ့ သဘောလို့ ထင်တာနဲ့ ကျနော်လည်း မစားပါဘူး။ သူ့မုန့်စားပြီးမှတော့ သူ့ကိုစလို့ ဘယ်ကောင်းပါ့မလဲ။ ဒီလိုနဲ့ စရင်းနောက်ရင်းနဲ့ နှစ်လယ်လောက်ရောက်တော့ သူငယ်ချင်းတွေ ဖြစ်သွားတော့တယ်။ အခုထိ လမ်းမှာတွေ့ရင် ခွန်လေးကိုး လို့ စနောက်မိနေတုန်းပါပဲ။\nခင်လေးစိုးကို ခွန်လေးကိုး လို့ စနောက်ခဲ့တာတွေ ပြန်သတိရစေတဲ့ သူငယ်ချင်းရဲ့ Gmail အကောင့်လေးမှာ အရှေ့ကသူ့နာမည်ကို နောက်က ၁၄၃၃ ဆိုတဲ့ နံပါတ်လေးနဲ့ တွဲထားတယ်။ မသိတဲ့သူတွေ အတွက်တော့ ဒါဟာပုံမှန်ပဲပေါ့။ ကျနော်နဲ့က ပေါင်းလာတာကြာပြီဆိုတော့ အကြောင်းတွေ သိနေတယ်။ သူကြိုက်နေတဲ့ ကောင်မလေး နာမည်က ပြုံးပြုံး တဲ့။ အဲဒီတော့ တစ်လေးသုံးသုံး ဆိုမှတော့ ချစ်လေးပြုံးပြုံး ပေါ့ဗျာ။ ဟဲဟဲ ကိုယ့်ဆရာ လုပ်ကွက်က မပိုင်ဘူလား ရိုးတော့ရိုးတယ် ဒါပေမယ့် အဲဒီအကွက်လေးက ခုချိန်ထိလှနေဆဲ အသုံးဝင်နေဆဲပါပဲလေ။\nဒါကြောင့် တချို့တွေက ပြောကြတယ် ဘလော့ဂ်ဂါတွေရှေ့မှာ အနေအထိုင် ဆင်ခြင်ရတယ် ထစ်ခနဲဆို ပို့စ်တင်မယ် ဆိုတာကြီးပဲတဲ့လေ။ ဘာရယ်တော့ မဟုတ်ပါဘူး ။ ရင်နင့်ရတာတွေများလို့ ပေါ့ပေါ့ပါးပါးလေးတွေ ရေးပါအုံးဆိုတဲ့ သူငယ်ချင်းတွေအတွက် ဒီတခါတော့ ပေါ့ပေါ့ပါးပါး လေးပဲ တင်လိုက်တော့တယ်။ တခြားသူတွေကို နာမည်ပြောင် ပေးဖူးတော့ ကိုယ့်ကိုကိုယ်အတွက်လည်း ဒီခေါင်းစဉ်လေးပဲ ပေးဖြစ်လိုက်တယ်။\n"တစ် ကိုး ကင်း"\nPosted by မြစ်ကျိုးအင်း at 7:21 PM Labels: ပေါ့ပေါ့ပါးပါး\nငါလဲ သူများတကာကို နာမည်ပြောင်သိပ်ပေးတာ\nHa ha, like your post. you able to describe the story, which can be visualized.\nကို တစ်ကိုးကင်းး ရေ ..!\nကျင်းပလေ ဗျာ ..>>\nရေးထားတာ လည်း ရယ်ရတယ် ..\nပေးတတ်ပါ ပေတယ် .. >>>\nတကယ်တော့ ငယ်ဘ၀က စနောက်ခဲ့တာတွေ ပြန်တွေးရင် ပျော်ဖို့ကောင်းတယ်နော်...\nပြန်တွေးလိုက်အုန်းမယ်.. အဟီး ...\nဪ ... တစ်ကိုးကင်းဆိုတာ မျှစ်ချိုးဟင်း ကိုပြောတာ ကိုး ...\nဝဋ်လိုက်တတ်တယ် ကိုးကိုး သတိထား ။\n၁၄၃၃ ကို ချစ်ခွေးတုံးတုံး လို့ ပြောမယ် မှတ်နေတာ .. ဟဲဟဲ ။\nပေါ့ပေါ့ပါးပါးလေးလို့ဆိုပေမဲ့ အူနာမတတ်ရယ်လိုက်လို့ \nမပေါ့မပါး ဖြစ်သွားတယ် ..း)) ဗျိုးး\nအင်း ... ညီလေးပြောတာမှန်ပါ့ ကိုယ်တောင် မနေ့ကပဲ အနေထိုင် မဆင်ခြင်တဲ့ သူတွေကို ပို့စ်လုပ်ပြီ ရေးမိသေးတယ်... ဒါပေမဲ့ မြစ်ကျိုးအင်း ဆိုတော့ တစ် ၊ ကိုး ၊ ကင်း လည်း ဘူ ပါပဲကွာ ... မပေါင်းချင်လို့ ကြည့်နေတာ ကြာပြီ ဟဲ...ဟဲ.. လွန်လှ စပိတ် တက်မှ တပေါက်ပေါ့....။\nအင်း..... ပို ကာ တစ်ကောင်မှ မပါရင်လဲ\nအဖြစ်ဆိုးခြင်းပါပဲ လို့ .....။\nအော်.. တစ်ရယ်ကိုးရယ် ကင်းရယ်ပေါင်းတော့ "ဘူ " ကိုမြစ်ကျိုးက လက်စသပ်တော့ "ဘူ" ပိတ်နေတာဘဲ... :)\nဘူပိတ်ပေမဲ့ Lucky ကောင်းပါတယ်. အခုဘဲ ဘလောဂ့်အကယ်ဒမီ စာရင်းထွက်နေပါတယ်..\nအကောင်းဆုံး ရင်တွင်းဖြစ်ခံစားမှု စာစုများ အကယ်ဒမီရတဲ့ စာရင်းထဲမှာ တွေ့လို့ Congratulation လာလုပ်တာပါ.. စာအသစ်လဲဝင်ဖတ်ရင်းပေါ့\nဒီထက် ဒီထက်ပိုကောင်းတဲ့ စာများစွာကို ဖန်တီးနိုင်ပါစေနော်..\nအခုထိလမ်းမှာတွေ့ရင် ခွန်လေးကိုး လို့ စနောက်မိနေတုန်းပါဘဲ။\nဆိုတော့... ခွန်လေးကိုးလေးလဲ ဆရာကျိုးနေတဲ့ နိုင်ငံမှာဘဲလား မသိဘူး။\nပေါ့ပေါ့ပါးပါးဆိုပေမဲ့ ရသတော့ အမြောက်သားဗျ။\nအမလေးနော် သူ့နံမည်ကြတော့ အပျံစားကြီးပါလား..\nတစ် ကိုး ကင်းတဲ့..\nပေါ့ပေါ့ပါးပါး ရေးထားတာ လူငယ်လေးနဲ့ တူပါ၏..။\nအကိုရေ လာလည်ပါတယ်ဗျာ... ဘလော့ဆုကြီးတစ်ခု အကိုပိုင်မယ်ထင်ပါတယ်နော့်။ ညီလေးတောင် လာဗို့လ်ပေးသေးတယ်။ အများကြီးဗို့လ်ထားကြတော့ ကိုယ်တောင်နောက်ကျနေသလိုပဲ။ ငါ့အက်ိုကြီး ဘလော့ လောကမှာရော အပြင်လောကမှာပါ စိတ်ကိုယ်နှလုံးရွှင်ပြုံးနိုင်ပါစေနော်။\nခွန်လေးကိုး ကိုကျ အမြဲဘူပဲတဲ့ ...\nတစ်ကိုးကင်းကကော ဘာထူးလဲ ။ တူတူဘဲဟာကိုများး)\nအဟောင်းတွေကို ရေနူးပြန်ရှူ ရတော့တာပဲပေါ့လေ။\nတစ်ခါတစ်လေလည်း ဒီလို အတိတ်ကို ပြန်တွေးတာ ကြည်နူးစရာလေးပါပဲ။\nဟိုဟာ ကြက်...ကျန်တာ အကုန် မန်ဒါလီ.။\nရယ်ရတယ်ဗျို့ .. ကိုတစ်ကိုးကင်းရေ ။\nပေါ့ပေါ့ပါးပါးလေးလည်း ဖတ်လို့ ကောင်းတာပဲ .. :D\nအဲ့တုန်းက အကြောင်းတွေ ပြန်တွေးရင်း ရေးရင်း ပြုံးနေတယ် ဟုတ်...း)\nဒါ့ကြောင့် ဒီနာမည်တွဲ ကာရန်စပ်ကို ယူတာကိုး။\nကော်မန့်နောက်ခံ အမည်းနက်ရောင်က အတော်ကို မျက်စိစူးတယ်ဗျ...။\nအခုပြောင်းကြည့်တယ် မရလို့ စာလုံးဆိုဒ်ပဲ ကြီးလိုက်ရတယ် ကိုဘွိုင်းရေ ။ ဒီလောက်ဆို အဆင်ပြေပြီနဲ့ တူပါရဲ့။ နောက်မှ တယောက်ယောက်မေးပြီး ပြင်ကြည့်မယ်။\nအကယ်ဒမီ မြစ်ကျိုးအင်း ဖြစ်သွားပြီဆိုတော့\n“တနယ်တကျီ တစ်ကိုးကင်း” လို့ ပြောင်းပေးပါ...\nလူငယ် သဘာဝ ။ ကျောင်းသားဘဝ တကယ့်ကို ပျော်စရာကြီးဗျနော။ ဘယ်လိုဖြစ်လို့ 19K ဖြစ်သွားတာတုန်း။ ဆက်ရေးဗျာ အဲဒီအကြောင်းးP\nသြော်... ငါတို့မင်းတို့ လူငယ်ဘ၀မှာ အတ္တတွေ၊ မာနတွေ ဘယ်ကင်းခဲ့မလဲကွာ :D။ ဖတ်ပြီး ရီနေရတယ်ဟေ့။ တစ်ကိုးကင်းဖြစ်လည်း ရုပ်တည်နဲ့ အောက်ပြုတ်ဆိုပြီး ရှိုးသာရှိုးတော့ ဘော်ဘော်ရေ။\nအကယ်ဒမီ ရသွားပြီ ပြောလို့ ဂုဏ်ယူကြောင်း လာပြောတာပါ...။ ပိုစ့် လေးကလဲ ဖတ်လို့ကောင်းတယ်..ငယ်ငယ်တုန်းက ကျောင်းသားဘ၀ ကို မြင်ယောင်သွားတယ်။\nနာမည်ပေးကတော့ တော်ပါတယ်နော်။ ၇၄၉ ကျတော့ ဘူ တဲ့။ ကိုမြစ်ကျိုးအင်း ကိုယ်တိုင်ပေးထားတာလည်း တစ်နဲ့ကိုးမှတော့ ဘူ ပဲလေ...ဘယ်လို ကင်း ဖြစ်တော့မလဲ..း)\nမြစ်ကျိုးအင်း ကနေ တစ် ကိုး ကင်း ဖြစ်အောင် ရေးတတ်တယ်။ ဒီပို့စ်လေးကို ဖတ်ရတာ ပြုံးစိစိ အရသာ လေးနဲ့ဗျ။\nငယ်ဘ၀အကြောင်းလေးတွေတောင် ထစ်ကနဲ့ သတိရလိုက်မိသေးတယ်။\nကျောင်းသားဘ၀က တကယ့်ကို ပျော်စရာပါပဲ၊ အားပေးလျက်။\nအဖြစ်ဆိုးလွန်းတဲ့ တစ်ကိုးကင်းရယ် :P\nအဲလိုကြားဘူးတယ် ဟုတ်လားသိဘူး :)\nတစ်ကိုးကင်း ဆိုတော့ ကိုမြစ်ကျိုးလည်း ဘူပဲ :)\nတွေးထားရေးထားတာလေးက တော်တော်ဖတ်လို့ ကောင်းတရ်\nကျန်တာအားလုံး နားလည်ပါတယ် အတ္တနဲ့ မာန ဆိုတာ တော့ လုံးဝကို နားမလည်ဘူး ။ ခေတ်နောက် ကျနေတာလား တုံးတာပဲလားတော့ ပြောတတ်ပါဘူး ။ အဟုတ်တကယ်ကို နားမလည်တာပါ ။ ရှင်းမပြချင်ဘူးလားဟင်\nစာလာဖတ်သွားတယ်နော် ကလေး ဘဝကိုပြန်လည် အမှတ်ရစေတယ်\nအတ္တဆိုတာ ရှေ့တန်းတင်ထားတာကို ပြောတာ ဟိ\nမာနက တော့ ရှေ့တန်းမတင်ဘူး\nတစ်ကိုးကင်း လို့ ကိုယ့်ကိုယ်ကို နာမည်ပေးထားမှတော့\nအတ္တ ရှိလို့ပဲဖြစ်ရမယ်။ :D\nဒီပိုစ့်လေးကတော့ တကယ့်ကို ပေါ့ပေါ့ပါးပါးနဲ့ရီရတဲ့ အပြင် ငယ်ဘ၀တွေကိုပါ ပြန်သတိရစေတယ်...ဒါနဲ့ပြောရမှာ တော်တော်တော့ နောက်ကျနေပါတယ်...(အကယ်ဒမီရတယ်ဆိုတာ သိရလို့ congratulation ပါလို့...)\nကိုတစ်ရေ.. အဲ့.. ကိုမြစ်ရေ..\nခရီးတွေ လွန်နေတာ ပြန်ကို မရောက်နိုင်သေးဘူး..\nကျနော်လည်း တစ်ခု သတိရသွားတယ်.. ငယ်တုန်းက သူငယ်ချင်းကောင်မလေး တစ်ယောက်ကို ခေါ်တာ “ခြောက်ဆယ်ခြောက်ဆယ်” တဲ့..း)\nကြာတော့ “ဟဲ့ ခြောက်ဆယ်” လို့ ခေါ်ရင် သူကလည်း “အေး ပြော” တဲ့ အဲ့လိုကို နာမည်တွင်သွားတာ။\nတကယ်တော့ သူ့နာမည်က ဝေဝေ တဲ့ အင်္ဂလိပ်ဂဏာန်းလို ကြည့်လိုက်တော့ 6060 ခြောက်ဆယ်ခြောက်ဆယ် ဖြစ်နေရော..း)) အဲ့လိုအဲ့လို.. ဘာပဲ ဖြစ်ဖြစ် ပျော်စရာ အမှတ်တရလေးတွေပါပဲ..။\nစကားမစပ် အကယ်ဒီရတာ ဧည့်ခံပွဲလေးဘာလေး လုပ်ဦးလေဗျာ... ပုလင်းလေးတော့ ပါပါစေပေါ့.. ကမိုးမောင်ကြီးနဲ့ တူတူလာခဲ့မယ်..း)\nတစ်ကိုးကင်းကြီး.... ရေ..။ ယစ်မျိုးဟင်းကြီးလည်း ဖြစ်သွားဦးမယ်ဗျ..နော်။ ပထမဆုံးရေးထားတဲ့ အပိုဒ်က ငယ်ဘဝကို သတိရတယ်ဆိုတာ ဟုတ်သဗျာ။ ပြောရင်းဆိုရင်းတောင် သတိရလာတယ်..\nရှိုးရိုက်ရင်တော့ တစ်ကိုးကင်း က အဖြစ်ဆိုးခြင်းပဲ


FREE TIMES: August 2013\nzip 170 recover\nzip , rar ဖိုင်တွေကို password ပေးထားပြီး မေ့နေတာဖြစ်ဖြစ် သူများပေးထားတာကို ဒေါင်းလိုက်လို့password protect လုပ်ထားတာဖြစ်ဖြစ် recovery (လူကြားကောင်းအောင်ပြောတာ :D ) crack ဖို့ကောင်းပါ၏ လိုချင်သူများ အောက်တွင် ယူသွားကြပါကုန် ဘာ ads မှ ဘာကြော်ငြာမှမခံထားပါဘူးဗျာ :D only sharing not business and economic ပါ :D အောက်မှာဒေါင်းလိုက်ပါဗျ\nချခင်းသူ Unknown at 8:12 PM No comments :\nချခင်းသူ Unknown at 8:47 AM No comments :\nဒီ tool လေး ကွန်ပျူတာ သမားတိုင်းရှိထားသင့်ပါတယ် (လို့ တော့ ကျနော်ထင်ပါတယ် ) ဘာတွေ လုပ်နိုင်သလဲ အများကြီးပါ\njunk file repair & fix\nပြီးတော့ လိုချင်တာတွေ ဒေါင်းဖို့ အတွက် application store ပါပါတယ်\napplication store မှာလဲ ကိုယ်ကြိုက်ရာ ဒေါင်းနိုင်ပါတယ်\nအောက်မှာတော့ တစ်ခုခုရေးပေးသွားဦးနော် ကျေးဇူးပါဆိုတာကို လိုချင်တာမဟုတ်ပါဘူး အဆင်ပြေလားမပြေလားသိချင်လို့ ပါ\nsharing လုပ်ဖို့ အတွက် blog ရေးနေမှတော့ ကျေးဇူးဆိုတာက မလိုတော့ပါဘူး ကျွန်တော့်အတွက်က\nလိုင်းမကောင်းလို့ဒေါင်းလင့်ကို မူရင်းဘလော့လင့်ကိုပဲညွှန်လိုက်ပါတယ် ကျွန်တော် upload လုပ်ဖို့ အတွက် အဆင်မပြေလို့ ပါ\nမောင်(စွယ်စုံကျမ်) ကို credit ပေးပါသှ်\nညာဖက် အပေါ်နားလေးမှာ ၅စက္ကန့် စောင့်ပြီးရင် skip ad ဆိုတာကိုကလစ်ပေးလိုက်ရင် ဒေါင်းလင့်ကိုရောက်ပါပြီဗျ\nချခင်းသူ Unknown at 9:15 PM No comments :\nပိုက်ဆံမကုန်တဲ့လက်ဆောင်ဆိုပေးမဲ့ သူတို့ တွေးရဲ့တန်ဖိုးကိုတော့ လက်ခံတဲ့လူပေါ်မှာမူတည်ပြီ...\nပွေ.ဖက်တာ၊အနမ်းကလေးတွေ၊ကျောပြင်လေးကို ပုတ်ပေးတာ၊လက်ကလေးကိုင်တာ၊အဲဒီ အပြုအမူကလေးတွေက ကိုယ့်မိသားစုနဲ့ သူငယ်ချင်းတွေအတွက် ကိုယ့်အချစ်ကို ဖော်ပြပေးရာတာမို့ ရက်ရောစွာပေးပါတဲ့\nရိုးရိုးကလေးလည်းဖြစ်နိုင်တယ်......."ကူညီပေးတဲ့အတွက် ကျေူဇူးပါ"ဆိုတာမျိုးလေ၊ဒါမှမဟုတ် ကဗျာလေးတစ်ပုဒ်.....၊ကိုယ့်လက်ရေးနဲ.ရေးထားတဲ့ စာတိုကလေးတစ်စောင်ဖြစ်ဖြစ် ဘ၀တစ်သက်စာ အမှတ်တရ ဖြစ်စေနိုင်ပါတယ်၊ ဘ၀ကိုတောင် ပြောင်းလဲစေနိုင်ပါတယ်တဲ့\nဥပမာ...."အနီရောင်လေးနဲ့ လိုက်တယ်နော်" "မင်းအကောင်းဆုံး လုပ်ခဲ့တာပဲနော်"ဆိုတဲ့စကားလေးတွေက လူတစ်ယောက်အတွက် အဓိပ္ပာယ်ရှိတဲ့ နေ.တစ်နေ.ဖြစ်စေပါတယ်တဲ့\nဆုံးနည်းလမ်းက တစ်ယောက်ယောက်ကို နူးညံ့ချိုသာတဲ့ စကားတစ်ခွန်းလောက် ပြောပေးပါတဲ့ ဥပမာ......."ကျေးဇူးပါ" "သူငယ်ချင်း မင်္ဂလာပါ"ဆိုတာလေးတွေပေါ့\nချခင်းသူ Unknown at 1:07 AM No comments :\nလူတယောက်အနေနဲ့ ခနွာကိုယ်တခုရလာရင် မျက်ရည်တွေ အပြုံးတွေ အမုန်းတွေ အချစ်တွေအလွမ်းတွေ ရလာကြတယ်...။\nလူတယောက်အနေနဲ့ခနွာကိုယ် တခုရလာရင်လောဘတွေ(အလိုရမက်) ဒေါသတွေ(သည်းခံနိုင်ခြင်းမ၇ှိ) မောဟတွေ\n(အမှားအမှန်ခွဲခြားမူမရှိ) ဖြစ်လာကြတယ် လူရယ်ဖြစ်လာရင် တွေးတောဆင်ခြင်မူတွေ ဝေဖန်ထောက်ဆမူတွေရှိသင့်တယ်\nဒါကြောင့်အသက်နဲ့ခနွာကိုယ်တည်သရွေ့ အောက်မကျ နောက်မကျ ပဲမျော်လင့်ချက်ရောင်ခြည်ကိုတူးဖေါ်နေရမယ်။\n"အနိုင်ယူဖို့ပါ" အသက်နဲ့ခန္ဓာတည်နေသရွေ့ မျော်လင့်ချက်ရှိနေရမယ် ... ဘ၀ဆိုတာ အရှုံးပေးဖို့ မဟုတ်ဘူး အနိုင်ယူဖို့ပါ။..........။\n"သိက္ခာကျတယ်" မရှိရင်တောင်းစားပါ ခိုးမစားပါနဲ့ ... တောင်းစားတာက သိက္ခာမကျဘူး ခိုးစားတာက သိက္ခာကျတယ်.............။\n"စဉ်းစားပါ" သူတစ်ပါးတွေက ကိုယ်အတွက် ဘာလုပ်ပေးနိုင်မယ်ဆိုတာကိုမျှော်မနေပါနဲ့ ... ကိုယ်ကသာသူများတွေအတွက်------\nဘာလုပ်ပေးနိုင်မယ်ဆိုတာကိုသာ စဉ်းစားထားပါ ....\nရှိပါစေ'သဘာဝကပေးလာတဲ့ အကောင်းအဆိုးလက်ဆောင်တွေကို------မမှိတ်မသုန် လက်ခံနိုင်တဲ့ နှလုံးသားရှိပါစေ ....\n"ကောင်းအောင်နေ သညာခေတ်ကြီးလား တဏှာခေတ်ကြီးလား .?ဘာခေတ်ကြီးပဲဖြစ်ဖြစ်\n"ရပ်တည်ပါ" လူယုတ်မာတွေများတဲ့ လောကမှာလူကောင်း---တစ်ယောက်အဖြစ် ရပ်တည်ပါ ...သူတစ်ပါးသားမယားစော်ကားမှ လူယုတ်မာ မဟုတ်ဘူး. ကျေးဇူးတရားကို မသိတတ်သူကျေးဇူးကန်းသူတွေဟာလည်း လူယုတ်မာပဲ ။\n"ငြိမ်းချမ်းသူ" မေတ္တာဆိုတာ ယူသွားတဲ့လူတော့မသိဘူး ပေးနေတဲ့ လူကတော့အင်မတန်ကိုငြိမ်းချမ်းတယ် ...\n"ပညာမဲ့သူ" လောကမှာ ပညာမဲ့သူတွေဟာ အင်မတန် အငြင်းအခုန် သန်ကြတယ် ... တယူသန် .တဇွတ် ထိုးငြင်းခုန်နေတဲ့ သူဆိုရင် ပညာမဲ့သူလို့လွယ်လင့်တကူ သိနိုင်တယ်..။\n. "ရှာဖွေပါ" စစ်မှန်တဲ့ ပျော်ရွှင်မူနဲ့ ငြိမ်းချမ်း.......သာယာမူဆိုတာ ငွေနဲ့ဝယ်ယူလို့မရပါဘူး မွန်မြတ်တဲ့အသိပညာတွေနဲ့ပဲ ရှာဖွေယူရတာပါ ....။\n(လိုအပ်ချက်) လျှမ်းလျှမ်းတောက်အောင်မြင်လို့ ဟိုးလေးတကျော်ကျော် ဖြစ်နေတဲ့ သူတွေကိုလည်းတဆိတ်လောက် မေးကြည့်ပါ လိုအပ်ချက်တစ်ခုတော့ရှိနေတယ်လိုချင်တောင်းတမူ တွေရှိနေသေးသရွေ့ လိုအပ်ချက်ဆိုတာရှိနေအုံးမှာပါ ..။\n(ပညာမဲ့နဲ့ပညာရှိ) ပညာမဲ့တဲ့ သူတွေဟာ အချိန်ပြည့်ရုပ်လှဖို့ပဲကြိုးစားနေကြတယ် ပညာအသင့်တင့်ရှိတဲ့သူက တော့\nစိတ်လှဖို့ပဲ အချိန်ပြည့်ကြိုးစားတယ် ပညာအရှိဆုံးလူကတော့စိတ်ရော ရုပ်ရောဖြစ်တည်စေတဲ့ အကြောင်းတရားတွေကို အဆုံးသတ်ပစ်ဖို့ပဲ အချိန်ပြည့် ကြိုးစားနေတော့တယ် ..................။\n(မေတ္တာတရား)သူတစ်ပါးအကျိုးကိုအလိုမရှိရင် ကိုယ့်ဘ၀အတွက်လည်း မွန်မြတ်တဲ့ကောင်းကျိုး ချမ်းသာမူတွေ\nရှိလာမှာမဟုတ်ဘူးဒါကြောင့် ...တစ်ဦးအပေါ်တစ်ဦး အကျိုးလိုလားတဲ့ မေတ္တာတရားနဲ့ဆက်ဆံပါ။\n(ကျေးဇူးတင်ပါ) အပေါ်ကိုမြောက်မတက်သွားအောင်ဆွဲထားပေးတဲ့ ကမ္ဘာမြေကြီးရဲ့ဆွဲအားကိုကျေးဇူးတင်ပါ " ကျေးဇူးသိတတ်မှသာ အောက်ခြေမလွတ်မှာလေ။\n(များခဲ့ပြီ) သဘာဝတရားရဲ့မပြည်စုံတဲ့ ရုပ်ပြ တစ်ခုအဖြစ်ရှင်သန်နေခဲ့ရတဲ့ ဘ၀တွေက များခဲ့ပြီ"လေ။\n(ဖြတ်သန်းလိုက်) ဘ၀ဆိုတာ မျော်လင့်ထားတဲ့အရာတွေထက်မမျော်လင့်ထားတဲ့အရာတွေက ပိုပြီးဖြစ်လာ\nတတ်ပါတယ် .. သဘာဝကျကျဖြတ်သန်းလိုက်ပါ...\n(သိအောင်လုပ်) ဘ၀က အဥာဏ(ညာဏ်မရှိသူ)တွေများလေလေဆင်းရဲလေလေပဲ .. ချမ်းသာချင်လား...သိအောင်လုပ်ပါ.. သဘာဝအရှိကိုအရှိအတိ်ုင်းလက်ခံနိုင်ဖို့ အမှန်တရားကို အမှန်တိုင်းသိမြင်နိုင်ဖို့ပါ\n(ရိုးသားမူနဲ့စတိုင်ထုတ်ပါ တန်ဖိုးကြီးတဲ့အကောင်းစား အ၀တ်တွေ ဖိနပ်တွေ ၀ယ်စီးနိုင်မှ ဂုဏ်မြင့်သွားမှာမဟုတ်ဘူး.\n.သင့်တင့်တဲ့ အ၀တ်အစားနဲ့ပဲ ရိုးရိုးသားသားနေတတ်မယ်ဆိုရင် ဂုဏ်ကမြင့်နေပါပြီ....(ဆက်ရန်...........။)\nကော်မန့်မရေးလို ၀မ်းမနည်းပါဘူး မှတ်သားသွားတယ်ဆိုရင်...ရေးရကျိုးနပ်ပါပြီး\nချခင်းသူ Unknown at 9:51 PM No comments :


တရုတ်ရထားထုတ်လုပ်သူများက စွမ်းအင်အသစ်သုံး အပေါ့စားမီးရထားများအား Jujuy ပြည်နယ်အတွက် ထုတ်လုပ်မည် - Xinhua News Agency\nတရုတ်နိုင်ငံ အရှေ့မြောက်ပိုင်း ကျီလင်ပြည်နယ် ချောင်ချွန်းမြို့တွင် CRRC Changchun Railway Vehicles Co., Ltd မှ မြန်နှုန်းအလယ်အလတ်မှ အနှေးအဆင့်ရှိသော ရထားအား ဝန်ထမ်းတစ်ဦးမှ စမ်းသပ်နေသည်ကို ၂၀၂၀ ပြည့်နှစ် ဧပြီ ၂၉ ရက်က တွေ့ရစဉ် (ဆင်ဟွာ)\nရှီးကျားကျွမ်း၊ မေ ၇ ရက် (ဆင်ဟွာ)\nတရုတ်နိုင်ငံ၏ အဓိက မြန်နှုန်းမြင့်ရထားထုတ်လုပ်သော CRRC Tangshan ကုမ္ပဏီလီမိတက်က အာဂျင်တီးနားနိုင်ငံ Jujuy ပြည်နယ်အာဏာပိုင်များနှင့် စွမ်းအင်သစ်အသုံးပြု အပေါ့စားမီးရထား စီမံကိန်းအား မေ ၆ ရက်တွင် လက်မှတ်ရေးထိုးခဲ့ကြောင်း ကြေညာခဲ့သည်။တရုတ်နိုင်ငံ၏ စွမ်းအင်သစ်အသုံးပြု အပေါ့စားရထားများကို အာဂျင်တီးနားနိုင်ငံ၏ သယ်ယူပို့ဆောင်ရေးစနစ်တွင် ပထမဆုံးအကြိမ် အသုံးပြုခြင်းလည်း ဖြစ်ကြောင်းသိရသည်။\nဝင်ရိုး ၆ ခုပါသော ရထားသည် အမြင့်ဆုံးအမြန်နှုန်း တစ်နာရီလျှင် ကီလိုမီတာ ၆၀ ဖြင့် မောင်းနှင်နိုင်ပြီး အများဆုံး ခရီးသည် ၇၂ ဦး လိုက်ပါစီးနင်းနိုင်ကြောင်း သိရသည်။ ရထားအစွန်းနှစ်ဖက်စလုံးတွင် ရထားမောင်းသူထိုင်သည့်နေရာပါရှိခြင်းကြောင့် နှစ်ဘက်စလုံးမှ မောင်းနှင်နိုင်သည်ဟု ကုမ္ပဏီက ဆိုသည်။\nအဆိုပါမီးရထားသည် လက်သီယမ် ဘက်ထရီ မောင်းနှင်းမှု နည်းပညာကိုအသုံးပြုမည်ဖြစ်ပြီး ရထားအတွက် စွမ်းအင်အရင်းအမြစ်ကို ပံ့ပိုးပေးနိုင်ရန် Jujuy ပြည်နယ်ရှိ နေရောင်ခြည်စွမ်းအင် အရင်းအမြစ်များကို ပြည့်ပြည့်ဝဝ အသုံးပြုထားခြင်းဖြစ်ပြီး ယင်းပြည်နယ်၏ ရှုမျှော်ခင်းကြည့်ရှုရေးလိုအပ်ချက်များနှင့် ကိုက်ညီမှုရှိစေရန်လည်း ဆွေးနွေးခဲ့ကြောင်း သိရသည်။\nကုမ္ပဏီအနေဖြင့် နည်းပညာဖလှယ်မှု၊ ဝန်ထမ်းလေ့ကျင့်ရေးနှင့် မီးရထားပြုပြင်ထိန်းသိမ်းမှုဆိုင်ရာ လုပ်ငန်းများကို Jujuy ပြည်နယ်ရှိ ဆက်စပ်သောအဖွဲ့များနှင့် အနီးကပ်ပူးပေါင်းဆောင်ရွက်သွားမည်ဖြစ်ကြောင်း ကုမ္ပဏီ၏ အထွေထွေမန်နေဂျာ Tan Mu က ပြောကြားခဲ့သည်။\nအဆိုပါစီမံကိန်းသည် အာဂျင်တီးနားနိုင်ငံနှင့် တောင်အမေရိကတိုက်တစ်ဝန်း စွမ်းအင်သစ်အသုံးပြု အပေါ့စားမီးရထားများ ဖွံ့ဖြိုးတိုးတက်ရေးအတွက် များစွာအထောက်အကူဖြစ်စေကြောင်း Jujuy ပြည်နယ် ၏ မြို့တော်ဝန် Gerardo Morales က မှတ်ချက်ပြုခဲ့သည်။\n၎င်းတရုတ်ကုမ္ပဏီ၏ ဒီဇယ်စွမ်းအင်သုံးရထားများကို ၂၀၁၅ ခုနှစ်တွင် ထုတ်လုပ်ခဲ့ပြီး အာဂျင်တီးနားနိုင်ငံသို့ ပင်လယ်ရေကြောင်းမှ ပို့ဆောင်ခဲ့ကြောင်း သိရသည်။ (Xinhua)\nChinese train maker to produce new-energy light rail trains for Argentina’s Jujuy\nSHIJIAZHUANG, May7(Xinhua) — CRRC Tangshan Co., Ltd.,amajor Chinese high-speed train manufacturer, announced the signing ofanew-energy light rail train project with authorities of Jujuy Province of Argentina on Friday.\nThis marks the first time that China’s new-energy light rail trains are to be used by Argentina’s transport system.\nIn 2015, the Chinese company’s meter-gauge diesel multiple-unit train rolled off the production line and was sent to Argentina by sea. Enditem\nတရုတ်သံရုံးကို နေတိုးအဖွဲ့က ဗုံးကျဲတိုက်ခိုက်မှုကို တရုတ်နိုင်ငံက ဘယ်သောအခါမှ မေ့လျော့မည်မဟုတ်ဟု ပြောခွင့်ရပုဂ္ဂိုလ်ပြော\nအာဂျင်တီးနားနိုင်ငံ၏ COVID-19 လူနာ အရေအတွက် ၃ သန်းကျော်ထိရှိလာ


ဖူးနုသစ်: ကင်းတဲ ၃\nအမှန်တကယ်ကတော့ ခေတ်ကြီးကိုက မကောင်းတာပါ။ ခေတ်ကာလ သားသမီးတွေ အိုင်ပက်တဲ့ သူကပက် ဂယ်လက်ဆီ တက်ဘ်တဲ့သူက တက်ဘ်ဆိုတော့ ကျွန်တော်လည်း မနေနိုင် မထိုင်နိုင် ရွစိတက် လာပါတယ်။ သူလိုကိုယ်လို လမ်းသွားရင်း ဟိုနှိပ် ဒီနှိပ် ဟိုပွတ် ဒီပွတ် လုပ်ဖို့ တက်ဘလက် တစ်ခုလောက် လိုချင်လာပါတယ်။ ဘယ်တက်ဘလက် ဝယ်ရင် ကောင်းမလဲ စဉ်းစားတော့ ဘလက်ဘယ်ရီ ရဲ့ အမာခံ ပရိသတ် မို့ Playbook တစ်ခုလောက် ဝယ်ရင် ကောင်းမလား စဉ်းစားမိ ပါသေးတယ်။\nဒါပေမယ့်လည်း ကိုယ့်ဘာသာကိုယ် ဘာလုပ်ချင်တာလဲ ပြန်မေးတော့ စာအုပ်ဖတ်ဖို့နဲ့ သီချင်းနားထောင် ဖို့က လွဲရင် တက်ဘလက်ကို တခြားနေရာ ဘယ်နေရာ သုံးရမလဲ ဆိုတာ စဉ်းစားမရပါဘူး။ ရုပ်ရှင်ကြည့်တာတို့ ဂိမ်းဆော့တာတို့ကလည်း စိတ်ကူးပေါက်မှ တစ်ခါ ထလုပ်တတ်တာမို့ ကျွန်တော့် အတွက်တော့ သွားရင်လာရင်း သုံးဖို့ သိပ်မလိုအပ် ပါဘူး။ အဲဒီတော့ အီလက်ထရွန်းနစ် စာအုပ်ဖတ်စက် တစ်ခုလောက်ပဲ ဝယ်ဖို့ စဉ်းစားမိပါတယ်။ ကိုဒီဘီရဲ့ ပို့စ်ကိုဖတ်ပြီး nook ဝယ်ရရင် ကောင်းမလား ဖြိုးမော်ရဲ့ ကင်းဒဲလ်ပို့စ် ကို ဖတ်ပြီးတော့ ကင်းဒဲလ် ဝယ်ရရင် ကောင်းမလား အကြိတ်အနယ် စဉ်းစားဖြစ်ပါတယ်။\nဒီလိုနဲ့ပဲ နောက်ဆုံးမှာတော့ အမေဇုန် အင်တာနက် စတိုးကို ဝင်ပြီး ကင်းဒဲလ် သရီး တစ်ခု ဝယ်ဖြစ်လိုက်ပါတယ်။ ကင်းဒဲလ်သရီးမှာ 3G သုံးလို့ ရတဲ့ ဗားရှင်းနဲ့ ဝိုင်ဖိုင်ပဲ သုံးလို့ရတဲ့ ဗားရှင်း နှစ်ခု လာပါတယ်။ ဝိုင်ဖိုင် ဗားရှင်းမှာမှ ကြော်ငြာပါတဲ့ ဗားရှင်းနဲ့ ကြော်ငြာမပါတဲ့ ဗားရှင်းဆိုပြီ:တော့ ထပ်ကွဲသွားပါတယ်။ အင်တာနက်ထဲမှာ တခြားသူတွေ ရေးထားတဲ့ သုံးသပ်ချက်တွေ လိုက်ဖတ်ကြည့်ပြီးတော့ နောက်ဆုံး ကြော်ငြာမပါတဲ့ ဝိုင်ဖိုင် ဗားရှင်းနဲ့ သားရေဖုံး တစ်ခု ဝယ်ဖြစ်လိုက်ပါတယ်။ ပိုက်ဆံလည်း ပေးဝယ်ရသေးတယ် ကြော်ငြာလည်း ကြည့်ရဦးမယ် ဆိုတော့ စိတ်ထဲမှာ နည်းနည်း အောင့်သက်သက် ဖြစ်လို့ပါ။\nအမေဇုန်က ကင်းဒဲလ်ကို တရားဝင် ရောင်းတဲ့ နိုင်ငံတွေ ထဲမှာ စင်ကာပူ မပါပါဘူး။ အဲဒါကြောင့် နည်းနည်း အကြံအဖန် လုပ်ရပါတယ်။ ကြားခံ Forwarder တစ်ခု သုံးရပါတယ်။ အမေရိကားကနေ စင်ကာပူကို ပို့ဖို့ VPost ၊ Borderlinx နဲ့ ComGateway ကုမ္ပဏီတွေ ထဲက တစ်ခုခုကနေ တဆင့် ဝယ်ရပါတယ်။ အဲဒီကုမ္ပဏီတွေမှာ မှတ်ပုံတင်ရင် အမေရိကန်လိပ်စာ တစ်ခု ထုတ်ပေးပါတယ်။ သူတို့ပေးတဲ့ လိပ်စာနဲ့ အမေဇုန်မှာ ဝယ်တော့ အမေရိကန် ကပ်စတန်မာ တစ်ယောက် အနေနဲ့ ဝယ်လို့ရပါတယ်။\nကံကောင်း ထောက်မချင်တော့ ကျွန်တော့်မှာ ရှိနေတဲ့ ခရက်ဒစ်ကတ်ဒ် တစ်ခုက VPost နဲ့ တွဲပြီး ပရိုမိုးရှင်း လုပ်တာကြုံလိုက်ပါတယ်။ အမေရိကားကနေ စင်ကာပူ အရောက် ပို့ဆောင်ခ ၂ ဒေါ်လာခွဲပဲ ပေးလိုက်ရပါတယ်။ ဝယ်ထားပြီးတော့ ကြားထဲမှာ စနေတနင်္ဂနွေတွေ အမေရိကန် အမျိုးသားနေ့တွေ ခံနေတာနဲ့ အတော်နဲ့ ရောက်မလာပါဘူး။ ၁၀ ရက်လောက် ကြာမှပဲ လက်ထဲကို ဆိုက်ဆိုက်မြိုက်မြိုက် ရောက်လာပါတော့တယ်။\nကင်းဒဲလ် ဝယ်ပြီးတော့ လက်ထဲကို ရောက်မလာခင်မှာ အမေဇုန်ကနေ စာအုပ်တွေ ကြိုတင် ဒေါင်းလုပ် လုပ်ထား လိုက်ပါတယ်။ အမေဇုန်မှာ ကင်းဒဲလ်အတွက် အလကားပေးထားတဲ့ စာအုပ်တွေ အများကြီး ရှိပါတယ်။ အီစွပ်ပုံပြင်၊ ဂရင်းညီနောင် ပုံပြင်၊ တစ်ထောင့်တစ်ညပုံပြင် လို ပုံပြင်စာအုပ်တွေ၊ ရှားလော့ဟုမ်း၊ အလန်ကွာတာမိန်းစာအုပ်တွေ၊ ဆမ်းမားဆက်မွန်ရဲ့ ဝတ္ထုတိုတွေ၊ ဂျိမ်းဂျွိုက်စ်၊ တော်စတွိုင်းရဲ့ ဝတ္ထုတွေ စတာတွေက အလကားပေးတဲ့ စာအုပ်ထဲမှာ ပါပါတယ်။ ကပ်ဖ်ကာတို့၊ ကမူးတို့ စာအုပ်တွေက အလကားမပေးပေမယ့် တစ်အုပ်ကို ၁ ဒေါ်လာ နဲ့ ၅ ဒေါ်လာ ကြားလောက်ကျတာမို့ စာအုပ်ဝယ်တာထက် စာရင် ပစ္စလက္ခတ်တန်တယ် ပြောလို့ရပါတယ်။\nအမေဇုန်က ကင်းဒဲလ်အတွက် စာအုပ်ဝယ်ရင် အမေရိကန် ခရက်ဒစ်ကတ်ဒ် မှ ရောင်းတယ်လို့ ပြောပါတယ်။ ဒါပေမယ့် နိုင်ငံခြား ခရက်ဒစ်ကတ်ဒ်နဲ့ အမေဇုန်က Gift ကတ်ဒ် ဝယ်၊ ပြီးမှ Gift ကတ်ဒ်ကိုသုံးပြီး စာအုပ်ဝယ်ရင်တော့ ရတယ်လို့ ပြောကြပါတယ်။ အခုထက်ထိတော့ စမ်းမကြည့်ဖူးသေးပါဘူး။\nအမေဇုန်က အလကားပေးတဲ့ စာအုပ်တွေက .azw extension နဲ့ ဖိုင်တွေပါ။ ကျွန်တော် အဓိက ကင်းဒဲလ်ဝယ်ရတဲ့ ရည်ရွက်ချက်က ကျွန်တော့်မှာ ရှိတဲ့ PDF ဖိုင်တွေကို သွားရင်းလာရင်းနဲ့ ဖတ်ချင်လို့ပါ။ ကင်းဒဲလ်မှာ PDF ဖတ်လို့ရပေမယ့် ဒီအတိုင်း ဖတ်ရင် စာလုံးက အရမ်းသေးပါတယ်။ Zoom ဆွဲတော့လည်း ကိုယ့်စိတ်ကြိုက် ဆွဲလို့ မရတာမို့ သိပ် အဆင်မပြေပါဘူး။ နောက်ဆုံးတော့ ရှာဖွေလေ တွေ့ရှိလေ ဆိုသလိုပဲ PDF ဖတ်ဖို့ နည်းလမ်း ၂ ခု တွေ့သွားပါတယ်။\nပထမ တစ်မျိုးက အင်္ဂလိပ် ဝတ္ထုစာအုပ်တွေပါ။ ဝတ္ထုစာအုပ်တွေမှာ ပုံမပါတော့ Format ပြောင်းရတာ လွယ်ပါတယ်။ ကယ်လီဘာ (Calibre) ဆော့ဖ်ဝဲလ်ကို သုံးပြီး .mobi Format ကို ပြောင်းပြီးမှ ကင်းဒဲလ်ထဲကို ကူးထည့်ရင် ဖတ်ရတာ အဆင်ပြေပါတယ်။ ကင်းဒဲလ်က တခြား azw စာအုပ်တွေ ဖတ်ရတာ နဲ့ မကွာပါဘူး။\nဒါပေမယ့် .mobi Format ပြောင်းလို့ မလွယ်တဲ့ စာအုပ် နှစ်မျိုး ရှိပါတယ်။ ပထမတစ်မျိုးက မြန်မာစာအုပ်တွေပါ။ မြန်မာစာအုပ်ကို .mobi Format ပြောင်းရင် ပုံတွေပဲ ပါလာပါတယ်။ စာတွေ ပါမလာတော့ပါဘူး။ နောက်တစ်မျိုးက နည်းပညာ ဆိုင်ရာ စာအုပ်တွေပါ။ အဲဒီစာအုပ်တွေကတော့ .mobi Format ပြောင်းရင် စာပဲ ပါလာပါတယ်။ ပုံက ပါမလာတော့ပါဘူး။ PDF နဲ့ ဆိုရင်တော့ မြန်မာစာအုပ်ရော နည်းပညာဆိုင်ရာ စာအုပ်တွေပါ စာရော ပုံရော အကုန်ပေါ်ပါတယ်။နောက်ဆုံးတော့လည်း ရိုးရိုးရှင်းရှင်း နည်းလမ်းပဲ ရှာတွေ့သွားပါတယ်။ PDF ကို ဒီအတိုင်း ဖွင့်ပြီး View ကို Landscape ပြောင်းပြီး ၉၀ ဒီဂရီ လှည့်ဖတ်တော့ အားလုံး အဆင်ပြေသွားပါတယ်။ :D\nအခုတော့ မျောက်အုန်းသီးရသလို ကင်းဒဲလ် တစ်လုံးနဲ့ အလုပ်ရှုပ်နေပါတယ်။ ဖတ်မိတဲ့ စာအုပ်တွေထဲက ကောင်းတာလေးတွေ တွေ့ရင် အဲဒီ စာအုပ် အကြောင်းတွေ ဘလော့ခ် ပေါ်မှာ ပြန်ပြီး ဝေမျှ ပါမယ်။ တခြား ကင်းဒဲလ်နဲ့ ပတ်သက်လို့ သိတာလေးတွေ ရှိထားလို့ ကွန်မန့်ရေးပြီးဝေမျှ ပေးမယ် ဆိုရင်တော့ ကျေးဇူး အထူး တင်မိမှာပါ။\n(ဓာတ်ပုံရိုက်ရမှာ အလုပ်ရှုပ်လို့ Wikipedia ကနေပဲ ဓာတ်ပုံ သွားမလာခဲ့ပါတယ်။ )\nPosted by ZT at 1:59 PM\nLabels: နည်းပညာ, ပေါက်တတ်ကရ\nကင္းဒဲ ပိတ္သတ္တိုးလာပီေပါ့ေလ ၾကိဳဆိုပါ၏\ncalibre နဲ့ သတင်းစာတွေ အလကားဖက်လို့ ရပါ၏။ စမ်းပြီးပါပြီလား?\nမြန်မာဖောင့်တွေ အသုံးပြုလို့ ဖြစ်လာတဲ့အခါကျရင်လည်း လက်တို့ပါဦး တာကိုး XD\nVista-> you are the most senior kindle fan. :D\nAnonymous-> Thanks for your information. I will try it.\nHMM -> :P\nPM-> Sure. Let's share the information.\nျမန္မာလုိေရးထားတဲ့ pdf file ေတြကို ဖတ္လို.ရသလားခင္ဗ်ာ ။ အဲလိုဖတ္လို.ရရင္ေတာ့ ကြ်န္ေတာ္လည္း kindle3ကုိ ဝယ္မယ္လို. စိတ္ကူးရွိလုိ.ပါ ။ ေက်းဇူးတင္ပါတယ္ ။\nwelcome aboard to K3 fan :D\ntakealook at my blog, I wrote something about K3 long long ago. and still finding way to read mm ebook on it, obviously not successful. (http://nyimuyar.blogspot.com/search/label/Kindle)\ntakealook at my blog, I wrote something about K3 long long ago. and still finding way to read mm ebook (non pdf) on it, obviously not successful. (http://nyimuyar.blogspot.com/search/label/Kindle)\nAnonymous-> Yes, you can read most of Myanmar PDF file in Kindle 3.\nKo Nyimuyar-> Thanks for your information.\nI also just bought Kindle3from Singapore (Ebay), cost me SGD 209. After buying it, I gotacontact that selling Wifi version only with SGD 180.\nHi ... I have just received Kindle touch 3G, which seems to be running android and support Unicode fonts .....\nI can see my Myanmar PDF files names, then I have tried both Zaw Gyi and Unicode fonts on the file names.... yes.... Unicode is really working.. that's coollllllllllll\nစိတ်ဝင်စားစရာ အချက် (၄၀)


Public Health in Myanmar: Attention Deficit Hyperactivity Disorder (3)\nဝေဒနာရှင် ကလေးတွေရဲ့ မိဘတိုင်း သိချင် နေတဲ့ မေးခွန်းလေး ပါပဲ။ ဒီ ကလေးလေး တွေကို ပြုစု ကုသဖို့ ပြီးပြည့်စုံတဲ့ တစ်ခု တည်း သော နည်းလမ်း ဆိုတာ မရှိပါဘူး။ ရောဂါ လက္ခဏာတွေဟာ တစ်ယောက်နဲ့ တစ်ယောက် မတူတတ်လို့ ကုသတဲ့ အပိုင်း မှာလည်း မတူ တတ် ပါဘူး။ ဒါအပြင် တွဲပြီး တွေ့ရ တတ်တဲ့ ရောဂါတွေ ကိုလည်း ကုသ ရပါမယ်။\nဆေးဝါးဖြင့် ကုသနည်း (Medication)\nဒါက တော့ မိဘ အုပ်ထိန်းသူ တွေ စိုးရိမ် နေတဲ့ ပြဿနာ တစ်ရပ်ပါ။\nADHD ကို ကုသဖို့ အတွက် အာရုံ နိုးကြွ စေသော လှုံ့ဆော် ဆေး Stimulant Drugs တွေကို သုံးနေရ လို့ ပါပဲ။ သူတို့ ကလေးလေး တွေကို ဆေးစွဲ သွားမှာ စိုးရိမ် ကြပါတယ်။ သက်ဆိုင်တဲ့ နယ်ပယ် က တတ်ကျွမ်းတဲ့ ဆရာဝန်ကြီး တွေ စနစ်တကျ ပေးမယ် ဆိုရင်တော့ ဒီဆေး တွေက စိတ်ချ ရပါတယ်။ ယခု အချိန် အထိတော့ ADHD မှာ အသုံးပြုတဲ့ Stimulant ဆေး တွေမှာ ဆေးစွဲ စေတတ်တယ် ဆိုတဲ့ အချက် အလက် ခိုင်ခိုင် လုံလုံ မတွေ့ရ သေးပါဘူး။ ဆရာဝန် ဆီကိုတော့ ချိန်းဆို မှု အတိုင်း မှန်မှန် ပြန်လာ ပြခြင်း follow up လုပ်ဖို့ လိုပါတယ်။ ဆေး အချိန်အဆ တိုးခြင်း၊ ဆေး ပြောင်းခြင်း စတာ တွေကို ဆရာဝန် ကိုယ်တိုင် လူနာရဲ့ တိုးတက် ပြောင်းလဲမှု ကို လေ့လာပြီး မှ ဆုံးဖြတ် ပါလိမ့်မယ်။ ဆေးဝါး တွေက ADHD ရဲ့ လက္ခဏာ တွေကို ထိန်းချုပ် ပေးရုံ သက်သက်ပါ။ လုံးဝ ပျောက်ကင်းအောင် မကုသ နိုင်ပါဘူး။ လူနာရဲ့ အသက် အရွယ် ဟာလည်း အရေးကြီး ပါတယ်။ အသက်အရွယ် အလိုက် သုံးစွဲရတဲ့ ဆေးဝါး တွေ ကလည်း မတူနိုင် ပါဘူး။\nအောက်မှာ ဖော်ပြ ထားတဲ့ ဆေးဝါး တွေ ကတော့ FDA က အသိအမှတ် ပြုထားတဲ့ အာရုံ နိုးကြွ စေသော ပစ္စည်း Stimulant တွေ ဖြစ်ပါတယ်။\nAdderall(amphetamine) 3years and older\nConcerta(methylphenidate)6years and older\nCylert(pemoline )6 years and older\nDexedrine(dextroamphetamine)3year and older\nDextrostat(dextroamphetamine)3 year and older\nFocalin( dexmethylphenidate)6years and older\nMetadate ER(methylphenidate)6year and older\nMetadata CD (methylphenidate)6year and older\nRitalin(methylphenidate)6years and older\nFDA က နေပြီး stimulant မဟုတ်တဲ့ ဆေးဝါး တစ်မျိုး ကို မကြာခင် ကပဲ အသိအမှတ်ပြု သုံးစွဲခွင့် ပေးထား ပါတယ်။ Strattera လို့ ခေါ်တဲ့ အဆိုပါ ဆေးဝါးဖြင့် ကုသတဲ့ ကလေး ၇၅% ဟာ ရောဂါ လက္ခဏာ တွေ သက်သာ ပျောက်ကင်း ကြောင်း တွေ့ရှိ ရပါတယ်။\nကြီးကြီးမာမား အန္တရာယ် ဖြစ်စေတဲ့ ဘေးထွက် ဆိုးကျိုး မရှိပါဘူး။ ယျေဘူယျ တွေ့နိုင်တဲ့ ဘေးထွက် ဆိုးကျိုး တွေ ကတော့ အစား အသောက် ပျက်ခြင်း၊ နှစ်ခြိုက်စွာ အိပ် မပျော်ခြင်း၊ စိတ်တို စိတ်ဆတ်ခြင်း၊ ခေါင်းကိုက်ခြင်း တို့ ဖြစ်ပါတယ်။\nဆေးဝါးတွေက ကလေးရဲ့ နေ့စဉ် performance တွေကို အထိုက် အလျောက် တိုးတက်အောင် စွမ်းဆောင် နိုင်ပေမယ့် နေ့စဉ် ကြုံတွေ့ နေနိုင်တဲ့ လူမှုရေး ပြဿနာ တွေကို ဖြေရှင်း နိုင်ဖို့၊ ကလေးရဲ့ အမူအကျင့် ဆိုင်ရာ ပြဿနာ behavior problem တွေ အတွက် နည်းလမ်း ရှာနိုင်ဖို့ စိတ် ကျန်းမာရေး ပညာရှင် mental health professional နဲ့ တွေ့ဆုံ ဆွေးနွေး သင့်ပါတယ်။ ဝေဒနာရှင် ကလေး ကိုယ်တိုင် သာမက မိသားစုဝင် တွေ ကိုပါ တွေ့ဆုံ ဆွေးနွေး အကြံပေး ရပါမယ်။\nကလေးကို လူမှု ပတ်ဝန်းကျင် မှာ လိုက်နာ ရမယ့် စည်းကမ်း လေးတွေကို သင်ပေး ရပါမယ်။ ဥပမာ ... တန်းစီပြီး ကိုယ်အလှည့် ရောက် အောင် စောင့်ခိုင်း ခြင်း၊ ဘောလုံး၊ အရုပ် စတာ တွေကို မျှဝေ ကစားခြင်း၊ တဘက်လူရဲ့ မျက်နှာရိပ်၊ မျက်နှာကဲ နှင့် အသံ အနေ အထား အပေါ် မူတည်ပြီး တုန့်ပြန် ပြုမူ တတ်အောင် သင်ကြား ပေးခြင်း စတာတွေကို အထူး လေ့ကျင့်ထားတဲ့ Social health worker လူမှု ကျန်းမာရေး လုပ်သား တွေနဲ့ သင်ကြား ပေးရပါမယ်။ မိဘတွေ အနေနဲ့ ကလည်း ဘ၀တူ မိဘတွေကို ရှာဖွေပြီး အတွေ့အကြုံ ဖလှယ် နိုင်ပါတယ်။ အကြံဉာဏ်များ ရယူ နိုင်ကြ ပါတယ်။ တစ်ချို့ ကလေးတွေ အရွယ်ရောက် လာတဲ့ အချိန်မှာ ရောဂါ လက္ခဏာ ကင်းစင် ပပျောက် သွားပေမယ့် ၃၀% မှ ၇၀% အထိ ကတော့ လူကြီးပိုင်း အထိ လက္ခဏာ တွေ ရှိနေ တတ်ပါတယ် …\nADHD Diet အစားအစာများ\nADHD ကလေးတွေ အတွက် အစားအစာ ဆိုပေမယ့် ထူးထူး ခြားခြား ကြီး ပြင်ဆင် ချက်ပြုတ် စရာတော့ မလို ပါဘူး။ မိသားစု အတွင်း နေ့စဉ် စားသောက် နေတာကို အနည်းငယ် ပြင်ဆင် စားသောက်လျှင် ရနိုင်ပါတယ်။\nပရိုတင်းဓါတ် (အသားဓါတ်) ပြည့်ဝအောင် စားပါ။\nနံနက်စာ အတွက် ပရိုတင်းဓါတ် အဓိက ပါဝင်အောင် ပြင်ဆင် သင့်ပါတယ်။ သာမန် နံနက်စာမှာ ကာဗိုလ် ဟိုက်ဒြိုတ်ဓါတ် (ကစီဓါတ် (သို့) သကြားဓါတ်) များစွာ ပါဝင် နေတတ် ပါတယ်။ ပရိုတင်းဓါတ် (၇၀%) ကာဗို ဟိုက်ဒြိုတ် (၃၀%) ဖြစ်အောင် ပြင်ဆင် စားသုံး သင့်ပါတယ်။\nတစ်နေ့ကို ၁လီတာ ခွဲ (ရေသန့်ဗူး တစ်ဗူး ခွဲ)ခန့် အနည်းဆုံး သောက်သုံး သင့်ပါတယ်။\nနေ့စဉ် အစား အသောက်မှာ ပင်လယ် ငါး တစ်မျိုး မှ ရသော ငါးကြီးဆီ သန့် တစ်မျိုး omega3fatty acid ပါဝင်အောင် စားသောက်ခြင်း က ADHD ဝေဒနာ တွေကို သက်သာ စေတယ် လို့ ဆိုပါတယ်။ ယောင်္ကျား လေးတွေမှာ Omega3fatty acid ပမာဏ ပိုပြီး လိုအပ် ပါတယ်။ asprin နှင့် warfarin ကဲ့သို့ သွေးကျဲ စေသော ဆေးများကို သောက်သုံး နေလျှင်တော့ omega3သောက်သင့် မသောက် သင့် ဆရာဝန်နှင့် တိုင်ပင် သင့်ပါတယ်။\nရှောင်ကျဉ် သင့်သည့် အစားအစာများ\nကိုယ်ခန္ဓာ ၏ လွန်ကဲ တုန့်ပြန်မှု လက္ခဏာ Hyperactivity symptom တွေဟာ food allergy အစားအသောက် ဓါတ်မတဲ့ မှု နဲ့ ဆက်နွယ်မှုရှိတာကြောင့် မိမိနဲ့ မတည့်သော အစားအစာ များကို ဂရုစိုက် ရှောင်ကျဉ် သင့်ပါတယ်။\nနို့နှင့် နို့ထွက် ပစ္စည်းများ\nဆီ နှင့် ကြော် ထားသော အစားအစာ များ (Fried foods)\nအရောင်တင် ထားသော အစားအစာများ\nသကြားဓါတ် များသော အစားအစာများ\nကျန်းမာ ရွှင်လန်း ကြပါစေ ...\nLabels: ADHD, Mental health\nအာရုံစိုက်အား ကောင်းစေတယ်ဆိုတဲ့ဆေးတွေက ကျောင်းသားတွေ စာမေးပွဲရက်မှာ သောက်လို့ရလား\nလူနာမဟုတ်ဘဲ စာမေးပွဲ ကာလ မှာ အာရုံစူးစိုက်မှု ကောင်းအောင်သောက်မယ်ဆိုရင်တော့မရပါဘူး။:D\nStrattera ဟာ Stimulant မဟုတ်ဘူးဆို လွတ်လွတ်လပ်လပ် ၀ယ်လို့ ရလား။ တနေ့ ဘယ်လောက် သောက်ရမလဲ။ Ginkgo biloba ဆိုတဲ့ အပင်က ထွက်တဲ့ တရုတ်တိုင်းရင်းဆေးက ဒီရောဂါပျောက်တယ် ပြောနေကြပါတယ်။ သောက်ရမလား။ လေးစားစွာဖြင့်\nMa and Mg said...\nstrattera 10mg,18mg,25mg,40mg,60mg,80mg,100mgဆေးတောင့်များအနေနဲ့ ရရှိနိုင်ပါတယ်။ အနည်းဆုံးပမာဏ ကနေ စပြီး သောက်ရပါမယ်။ကိုယ်ခန္ဒာအလေးချိန်ကို လိုက်ပြီးဆေးပမာဏကို ညှိယူရပါမယ်။သာမန်အားဖြင့်တော့ 0.25mg/lb သောက်သုံးရပါမယ်။http://www.aclepsa.com/prescriptions/strattera မှာ ၀ယ်ယူနိုင်ပါတယ်။Ginkgo biloba ကတော့ hrbal medicine တစ်ခုဖြစ်ပြီး ဦးနှောက်အတွင်းသွေးလည်ပတ်မှုကောင်းစေကာ မှတ်ညဏ်ကိုတိုးတက်ကောင်းမွန်စေတယ်လို့ဆိုပါတယ်။ADHD မှာ အသုံးပြုနိုင်တယ်ဆိုပေမယ့် ခိုင်မှာတဲ့သုတေသန မှတ်တမ်းတော့မတွေ့မိပါဘူး။\nဆရာ ဇင်သူရေ....ကျွန်မ Adult ADHD အကြောင်း ရေးနေတာ ဒီက ပို့စ်တွေကို ညွှန်းထားတယ်နော်။ သဘောတူမယ်လို့ မျှော်လင့်ပါတယ်။ ကျေးဇူး။\ndavid zaw said...\nXanax လိုcontrolled drugများလှဲ့တောင်မကြည့်တဲ့ level2CONTROLLED neuropsychotic drug သောက်ရပါတယ်ဆိုမှ နင့်မြင်းခွာရွက်နဲ့ပျောက်မလားဟဲ့.ပြီးတော့ add ကပျောက်အောင်မကုဘူး.\nNotice for Melamine and Milk products\nSmoking and Heart\nMelamine found in sweets !!!\nDementia Syndrome (2)\nDementia Syndrome (1)\nUnnoticed Causes Of Fatigue\nMedical Diseases of US\nAttention Deficit Hyperactivity Disorder (ADHD) - ...\nGood Boy, Good Girl ...\nAir pollution and heart\nUnnoticed Kitchen Consequences